13. ΨΗΦΙΣΜΑ Κ΄ της 3/4 Φεβρ. 1947 Περί παροχής εξουσιοδοτήσεως εις την Εκτελεστικήν Εξουσίαν προς έκδοσιν Ν.Δ./των κλπ. Η Δ΄ Αναθεωρητική Βουλή. Ψηφίζει Άρθρον μόνον.-1.Διακόπτονται αι εργασίαι της Δ’ Αναθεωρητικής Βουλής μέχρι της 25 ης  Φεβρ. 1947. 2.Κατά την διάρκειαν της ως άνω διακοπής των εργασιών της Βουλής επιτρέπεται η έκδοσις υπό της Εκτελεστικής Εξουσίας μετά γνώμην της επί της Δικαιοσύνης Κοινοβουλευτικής Επιτροπής Ν.Δ./των τη προτάσει του Υπουργικού Συμβουλίου δια των οποίων δύνανται να τροποποιούνται ή συμπληρούνται ή καταργούνται αι περί εκτοπίσεως ισχύουσαι διατάξεις, να ορίζωνται μέτρα προς διάλυσιν οργανώσεων αντιποιουμένων κρατικήν Αρχήν ή εξουσίαν ή αναμιγνυομένων εις την άσκησιν αυτής, ως και να αμνηστεύωνται ωρισμένα αδικήματα συντετελεσμένα προ της ισχύος των ούτω εκδιδομένων Ν.Δ./των. Η Κοινοβουλευτική Επιτροπή υποχρεούται να γνωμοδοτήση εντός 48 ωρών από της εις αυτήν παραπομπής του σχεδίου Ν.Δ./των. Σελ. 213 Νομοθετικές Εξουσιοδοτήσεις 1.Η.β.11-13 Παρελθούσης της προθεσμίας ταύτης επιτρέπεται η έκδοσις Ν.Δ/των και άνευ γνώμης αυτής. 3.Κατά τον αυτόν τρόπον δύναται να παρατείνωνται αι υπό ψηφισμάτων, νόμων ή Ν.Δ/των οριζόμεναι προθεσμίαι μέχρις ενός μηνός από της ισχύος του παρόντος ή από της λήξεως της προθεσμίας. 4.Τα Ν.Δ/τα τα εκδιδόμενα συμφώνως προς τας διατάξεις του παρόντος υποβάλλονται προς την Βουλήν προς κύρωσιν. 5.Δι’ αποφάσεως του Προέδρου της Βουλής ή των νομίμων αυτού αναπληρωτών και των Υπουργών του Συντονισμού και Οικονομικών κανονίζεται εκάστοτε η αποζημίωσις των Βουλευτών. Το παρόν Ψήφισμα ισχύει από της δημοσιεύσευώς του εις την Εφημερίδα της Κυβερνήσεως. 